
Številka: 0070-7/2026-1Strokovna, zainteresirana in druga javnost


Datum: 	25. 8. 2026	


Zadeva:	Javna obravnava osnutka Zakona o spremembah in dopolnitvah Zakona o elektronskih komunikacijah (EVA 2026-1720-0001)
	 
[bookmark: _Hlk142565259]Na Ministrstvu za notranje zadeve in javno upravo (v nadaljevanju: ministrstvo) smo pripravili predlog osnutka Zakona o spremembah in dopolnitvah Zakona o elektronskih komunikacijah (EVA 2026-1720-0001) (v nadaljevanju: osnutek zakona). 
Sprejem predmetnega zakona je potreben zaradi izvajanja Uredbe (EU) 2024/1309 Evropskega parlamenta in Sveta o ukrepih za znižanje stroškov za postavitev gigabitnih elektronskih komunikacijskih omrežij, spremembi Uredbe (EU) 2015/2120 in razveljavitvi Direktive 2014/61/EU (Akt o gigabitni infrastrukturi) (UL L 2024/1309 z dne 8. 5. 2024, str. 1; v nadaljevanju: Akt o gigabitni infrastrukturi), katere namen je olajšati in spodbujati postavitev zelo visokozmogljivih omrežij s pospeševanjem skupne uporabe obstoječe fizične infrastrukture in omogočanjem učinkovitejše postavitve nove fizične infrastrukture, da bi se tovrstna omrežja lahko postavila hitreje in z nižjimi stroški. Hkrati pa predlog osnutka zakona dopolnjuje veljavni Zakon o elektronskih komunikacijah (Uradni list RS, št. 130/22, 18/23 – ZDU-1O in 40/25 – ZInfV-1; v nadaljevanju: ZEKom-2) z določitvijo ukrepov za končne uporabnike invalide v okviru univerzalne storitve. Predlagane rešitve slonijo na vsebinskih rešitvah prejšnje Uredbe o ukrepih za končne uporabnike invalide (Uradni list RS, št. 38/14 in 130/22 – ZEKom-2), z ustreznimi prilagoditvami glede na z zakonom leta 2022 spremenjen nabor univerzalne storitve. Uvedene so nekatere druge prilagoditve, ki pripomorejo k povečanju možnosti izbire za končne uporabnike invalide z namenom, da ima torej tudi ta skupina prebivalstva možnost izbire med različnimi izvajalci storitev. 

Poleg navedenega predlog osnutka vsebuje še dve manjši dopolnitvi, in sicer se predlaga sprememba devetega odstavka 200. člena ZEKom-2 na način, da bo nedvoumno določeno, da morajo operaterji za odhodne klice prikazovati celotno številko 116 000, ki je namenjena za prijavo pogrešanih otrok. Prav tako pa se zaradi uskladitve s predlogom Zakona o spremembah in dopolnitvah Zakona o javnih uslužbencih, ki ukinja uradniški svet, predlaga sprememba tretjega odstavka 242. člena ZEKom-2. 

Predlog novele ZEKom-2 se osredotoča zgolj na zgoraj navedene rešitve, ki jih je treba zaradi zamude rokov pri implementaciji Akta o gigabitni infrastrukturi, sprejeti čim prej. Drugi predlogi in morebitni popravki veljavne ureditve bodo lahko predmet nadaljnjih zakonskih sprememb. 

Zainteresirano javnost vabimo, da svoje morebitne pripombe in predloge na ta zakonski osnutek poda v 30 dneh od objave na elektronski naslov gp.mnzju@gov.si ali po pošti na naslov Ministrstvo za notranje zadeve in javno upravo, Štefanova ulica 2, 1000 Ljubljana.

S spoštovanjem.
 	
                          					        Franci Matoz
	      				          		          MINISTER




Priloga: Osnutek Zakona o spremembah in dopolnitvah Zakona o elektronskih komunikacijah

